કલાક-કલાક સુધી નંબર આવવાની રાહ જોવાથી લંચ અને ડિનરની મજા કેવી મરી જાય એ ઘણા લોકો બરાબર જાણે છે. નસીબજોગે ગૂગલ પણ એ સમજે છે. એટલા માટે જ ટેક્નોલોજી ક્ષેત્રની આ અગ્રગણ્ય કંપનીએ તેના યૂઝર્સને ભૂખથી તડપતા રહેવું ન પડે કે એમનો કિંમતી સમય બરબાદ ન થાય એટલા માટે એક નવું ફીચર રજૂ કર્યું છે. આનું નામ પણ એણે ઉચિત જ રાખ્યું છે – ‘વેઈટ ટાઈમ્સ’. આ ફીચરનો ઉપયોગ કરવાથી યૂઝર જાણી શકે છે કે ચોક્કસ રેસ્ટોરન્ટમાં એને પોતાનું ભોજન, ડ્રિન્ક કે અન્ય ફેવરિટ ફૂડ પીરસાય એ માટે કેટલો સમય સુધી રાહ જોવી પડશે.